Andreas Schjelderup
Andreas Rædergård Schjelderup (født d. 1. juni 2004) er en norsk professionel fodboldspiller, som spiller for Superliga-klubben FC Nordsjælland.

Klubkarriere

Ungdomskarriere 
Schjelderup begyndte sin fodboldkarriere hos Bodø/Glimts ungdomsakademi. Han trak i 2020 stor interesse fra mange klubber på tværs af Europa før at han valgte at skifte til Nordsjælland.

FC Nordsjælland 
Schjelderup skiftede i juli 2020 til FC Nordsjælland, og blev del ungdomsholdet. Han blev efter vinterpausen 2021 rykket op på førsteholdet, og gjorde sin førsteholdsdebut den 7. februar 2021. I en alder af 16 år og 248 dage blev han hermed den 13. yngste spiller nogensinde til at spille i Superligaen. Den 21 marts scorede han sit første mål for førsteholdet, og blev hermed den yngste målscorer for FCN i Superligaen nogensinde, samt den fjerde yngste målscorer i Superligaen nogensinde.

Landsholdskarriere 
Schjelderup har repræsenteret Norge på flere ungdomsniveauer.

Kilder

Eksterne henvisninger 

Personer fra Bodø
Fodboldspillere fra Norge
Fodboldspillere fra FC Nordsjælland